Wšědna klukoćina

Wšědna klukoćina (Staphylea pinnata) je rostlina ze swójby  klukoćinowych rostlinow (Staphyleaceae). 

 Wopisanje 
Wšědna klukoćina docpěwa wysokosć wot 5 m.

Łopjena su přećiwostejne, dołho stołpikate a wobsteja z 5 abo 7 jejko-lancetojtych, fajn zubatych, pjerow z dołhosću wot 6 hač 10 cm. Wone su na delnim boku módrozelene.

Kćěje wot meje hač junija. Kćenja steja w wisacych pakićach a su radiarne a pjećličbne. Krónowe łopješka su žołtojte, łopatkojte a zwónčkojće hromadu chilace a docpěwaja dołhosć wot 10 hač 15 mm. 

Płód je kóžkojta a naduta kapsla, kotraž docpěwa dołhosć a šěrokosć wot 3 hač 4 cm.

 Stejnišćo 
Rosće w lisćowych lěsach.

 Rozšěrjenje 
Rostlina je w južnej Němskej, Elsaskej, francoskej Jurje, Alpach a juhowuchodnej Europje rozšěrjena.

 Wužiwanje 
 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 464 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Klukoćinowe rostliny
Kategorija:Škitane rostliny